title: Directiva nr. 96/74/CE a Parlamentului European și a Consiliului din 16 decembrie 1996 privind denumirile textilelor

text:
               13/Volumul 20

               RO

               Jurnalul Ofícial al Uniunii Europene

               227

         31996L0074

               L 032/38

               JURNALUL OFÍCIAL AL UNIUNII EUROPENE

      DIRECTIVA NR. 96/74/CE A PARLAMENTULUI EUROPEAN ȘI A CONSILIULUI

   din 16 decembrie 1996
   privind denumirile textilelor
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 100a,
   având în vedere propunerea Comisiei (1),
   având în vedere avizul Comitetului Economic și Social (2),
   statuând în conformitate cu procedura prevăzută la articolul 189b din tratat (3),

               (1)

               întrucât Directiva nr. 71/307/CEE a Consiliului din 26 iulie 1971 privind apropierea legislațiilor statelor membre în materia denumirii textilelor (4) a fost modificată în mai multe rânduri de o manieră substanțială; întrucât. în vederea clarității și raționalității, se convine a se proceda la unificarea dispozițiilor amintitei directive;

               (2)

               întrucât, în cazul în care dispozițiile statelor membre referitoare la denumirea textilelor, compoziția și etichetarea produselor textile variază de la un stat membru la altul, aceasta creează un obstacol pentru funcționarea pieței interne;

               (3)

               întrucât aceste obstacole pot fi eliminate dacă lansarea pe piață, pe plan comunitar, a produselor textile este subordonată unor norme uniforme; întrucât este necesară armonizarea denumirilor textilelor, precum și a mențiunilor care figurează pe etichete, marcaje sau documente care însoțesc produsele textile cu ocazia diferitelor operațiuni inerente ciclului de producție și de distribuție; întrucât noțiunea de fibră textilă trebuie să cuprindă, de asemenea, benzi sau tuburi de lățime aparentă de maxim 5 milimetri, care sunt tăiate în folii fabricate prin extruziunea polimerilor descriși la anexa I, de la nr. 19 la nr. 38 și la nr. 41 și trefilați succesiv în sens longitudinal;

               (4)

               întrucât trebuie luate în considerare, de asemenea, anumite produse care nu sunt compuse exclusiv din textile, dar a căror parte textilă constituie un element esențial al produsului sau este pus în valoare printr-o specificare a producătorului, a prelucrătorului sau a comerciantului; întrucât nu este necesar a se distinge la anexa II nr. 30 între diferitele tipuri de poliamidă sau nailon, a căror procente convenționale trebuie, în consecință, să fie unificate;

               (5)

               întrucât toleranța pentru fibrele străine, deja prevăzută pentru produsele pure, trebuie să fie aplicată, de asemenea, produselor în amestec;

               (6)

               întrucât pentru a atinge obiectivele care sunt la originea dispozițiilor de drept intern în materie, se convine ca etichetarea să fie obligatorie;

               (7)

               întrucât, pentru produsele pentru care din punct de vedere tehnic este dificil să se precizeze compoziția în momentul fabricării, fibrele cunoscute eventual în acel moment pot fi indicate pe etichetă, cu condiția ca acestea să reprezinte un anumit procentaj din produsul finit;

               (8)

               întrucât este oportun, în scopul evitării diferențelor de aplicare care s-au evidențiat în acest sens în cadrul Comunității, să se determine cu precizie modalitățile particulare de etichetare a anumitor produse textile compuse din două sau mai multe părți, precum și elementele produselor textile de care nu trebuie să se țină cont cu ocazia etichetării și a analizei,

               (9)

               întrucât prezentarea spre vânzare a produselor textile supuse doar obligației de etichetare globală și a celor vândute la metru sau la sul trebuie să fie efectuată astfel încât consumatorul să cunoască în mod real indicațiile de pe ambalajul global sau de pe rolă; întrucât statele membre trebuie să determine măsurile de luat în acest scop;

               (10)

               întrucât se convine să se supună anumitor condiții folosirea calificativelor sau denumirilor care beneficiază de o reputația specială pe lângă utilizatori și consumatori;

               (11)

               întrucât a fost necesar să se prevadă metode de eșantionare și de analiză a textilelor pentru a elimina toate posibilitățile de contestare a metodelor aplicate; întrucât, totuși, menținerea provizorie a metodelor naționale în prezent în vigoare nu împiedică aplicarea unor norme unitare;

               (12)

               întrucât anexa II a prezentei directive care reia procentele convenționale de aplicat masei anhidre a fiecărei fibre cu ocazia determinării prin analiză a compoziției fibroase a produselor textile, prevede la punctele 1, 2 și 3, două procente convenționale diferite pentru calculul compoziției produselor dărăcite sau periate conținând lână și păr de animal; întrucât nu este, totuși, întotdeauna posibil ca la laborator să se recunoască dacă un produs aparține procesului de dărăcire sau de periere, rezultate contradictorii putând să decurgă în acest caz din aplicarea acestei dispoziții cu ocazia verificărilor conformității produselor textile, efectuate în Comunitate; întrucât este cazul, de acum înainte, de a autoriza laboratoarele să aplice în cazurile când există dubii, un procent convențional unic;

               (13)

               întrucât nu este oportun, într-o directivă specială, ce privește produsele textile, să se armonizeze ansamblul dispozițiilor care le sunt aplicabile;

               (14)

               întrucât anexele III și IV, în funcție de caracterul excepțional al cazurilor prevăzute, trebuie să conțină și alte produse exceptate de la etichetare, mai ales produsele de unică folosință sau cele pentru care se justifică doar o etichetare globală;

               (15)

               întrucât dispozițiile necesare pentru a determina și adapta metodele de analiză la progresul tehnic, constituie măsuri de adaptare cu caracter strict tehnic; întrucât se convine să se aplice acestor măsuri, precum și celor necesare pentru adaptarea la progresul tehnic a anexelor I și II din prezenta directivă, procedura comitetului deja prevăzută la articolul 6 din Directiva 96/73/CE a Parlamentului European și a Consiliului din 16 decembrie 1996 referitoare la anumite metode de analiză cantitativă a amestecurilor binare ale fibrelor textile (5);

               (16)

               întrucât dispozițiile prevăzute de prezenta directivă sunt conforme cu avizul comitetului pentru sectorul directivelor privind denumirile și etichetarea produselor textile;

               (17)

               întrucât prezenta directivă nu trebuie să aducă atingere obligațiilor statelor membre privind termenele de transpunere a directivelor indicate la anexa V, partea B,

         ADOPTĂ PREZENTA DIRECTIVĂ:
   Articolul 1
   Articolele textile pot fi lansate pe piața internă a Comunității, fie înaintea oricărei transformări, fie în cursul ciclului industrial și pe parcursul diverselor operațiuni inerente distribuției lor, numai în cazul în care sunt conforme cu dispozițiile prezentei directive.
   Articolul 2
   (1)   În sensul prezentei directive se înțelege prin produse textile toate acele produse care în stare brută semiprelucrate, semimanufacturate, manufacturate, semiconfecționate sau confecționate, sunt compuse exclusiv din fibre textile, oricare ar fi procedeul de amestec sau de asamblare.
   (2)   În sensul prezentei directive, prin fibră textilă se înțelege:

               —

               un element caracterizat prin flexibilitate, finețe și lungime mare în raport cu dimensiunea transversală maximală, care o fac aptă de aplicări textile;

               —

               benzile suple sau tuburile care nu depășesc 5 milimetri de lungime aparentă, inclusiv benzile tăiate din benzi mai mari sau din folii fabricate din substanțe ce se utilizează la fabricarea fibrelor prevăzute la anexa I, de la nr. 19 la 41 și apte la aplicații textile; lățimea aparentă este aceea a benzii sau tubului sub formă pliată, laminată, presată sau răsucită sau, în cazul lățimii neuniforme, lățimea medie.

         (3)   Sunt asimilate produselor textile și supuse dispozițiilor prezentei directive:

               —

               produsele textile care cuprind cel puțin 80 % din greutatea lor fibre textile;

               —

               învelitorile, dacă părțile textile reprezintă cel puțin 80 % din greutatea lor, ale mobilelor, umbrelelor, parasolariilor și, în aceleași condiții, părțile textile pentru căptușirea solului în mai multe straturi, articolele de camping, precum și articolele de încălzit sau de galanterie;

               —

               textilele încorporate altor produse din care fac parte integrantă în cazul specificării compoziției lor.

         Articolul 3
   (1)   Denumirea fibrelor prevăzute la articolul 2 și descrierile sunt reluate la anexa I.
   (2)   Utilizarea denumirilor ce figurează în anexa I este rezervată fibrelor a căror natură este precizată la același punct al tabloului.
   (3)   Utilizarea acestor denumiri este interzisă pentru a desemna celelalte fibre, cu titlu principal sau cauzal sau sub formă de adjectiv, oricare ar fi limba utilizată.
   (4)   Utilizarea denumirii „mătase” este interzisă pentru a indica forma sau prezentarea particulară a firului conținut de fibrele textile.
   Articolul 4
   (1)   Nici un produs textil nu poate fi calificat ca fiind „100 %”, „pur” sau eventual „în totalitate” cu excluderea oricărei expresii echivalente, decât dacă produsul este compus în totalitate din aceeași fibră.
   (2)   O cantitate de alte fibre este tolerată în procent de 2 % din masa produsului textil, dacă aceasta este justificată de motive tehnice și nu rezultă dintr-o adăugare sistematică. Această toleranță poate atinge 5 %în cazul produselor textile obținute prin procesul de dărăcire a lânii.
   Articolul 5
   (1)   Un produs din lână poate fi numit după cum urmează:

               —

               „lana virgen” sau „lana de esquilado”;

               —

                  „ren, ny uld”;

               —

                  „Schurwolle”;

               —

                  „παρθένο μαλλί”;

               —

               „fleece wool” sau „virgin wool”;

               —

               „laine vierge” sau „lana de tonte”;

               —

               „lana vergine” sau „lana di tosa”;

               —

                  „scheerwol”;

               —

                  „lã virgem”;

               —

                  „uusi villa”;

               —

                  „ren ull”,

         numai în cazul în care este compus exclusiv dintr-o fibră care nu a fost niciodată încorporată la un produs finit și care nu a suferit operațiuni de filare și de împâslire, altele decât cele cerute de fabricarea produsului, nici tratamente sau utilizări care au deteriorat fibra.
   (2)   Prin derogare de la dispozițiile alineatului (1), denumirile de mai sus pot fi utilizate pentru a califica lâna conținută într-un amestec de fibre, în cazul în care:

               (a)

               totalitatea lânii din amestec corespunde caracteristicilor definite la alineatul (1);

               (b)

               cantitatea de lână, în raport cu masa totală a amestecului nu este inferioară procentului de 25 %;

               (c)

               în caz de amestec, lâna nu este amestecată decât cu o singură fibră.

         În cazul precizat de prezentul alineat, indicarea compoziției centesimale completă este obligatorie.
   (3)   Toleranța justificată din motive tehnice inerente fabricării este limitată la 0,3 % impurități fibroase pentru produsele vizate la alineatele (1) și (2), chiar și pentru produsele din lână obținute prin procesul de dărăcire.
   Articolul 6
   (1)   Orice produs textil compus din două sau mai multe fibre din care una reprezintă cel puțin 85 % din masa totală este desemnat:

               —

               fie prin denumirea acestei fibre urmată de procentul său din masa totală;

               —

               fie prin denumirea acestei fibre urmată de indicația „minim 85 %”

               —

               fie prin indicarea compoziției centesimale complete a produsului.

         (2)   Orice produs textil compus din două sau mai multe fibre, din care nici una nu atinge 85 % din masa totală, este desemnat prin denumire și procentul în greutate a cel puțin două fibre având procentele cele mai mari, urmate de enumerarea numelor celorlalte fibre care compun produsul, în ordinea descrescătoare a masei, cu indicarea greutății lor în procente. Cu toate acestea:

               (a)

               orice fibră care deține mai puțin de 10 % din compoziția unui produs poate fi desemnată prin expresia „altă fibră” urmată de un procentaj global;

               (b)

               în cazul în care este specificată denumirea unei fibre care deține mai puțin de 10 % din compoziția unui produs, compoziția centesimală completă a produsului va fi menționată.

         (3)   Produsele conținând o urzeală din bumbac pur și o țesătură de in pur al cărui procentaj nu este mai mic de 40 % din masa totală a țesăturii, pot fi desemnate prin denumirea „pânză de in amestecată cu bumbac”, completată obligatoriu prin indicarea compoziției „bumbac pur-in pur”.
   (4)   Pentru produsele textile destinate consumatorului final, în compozițiile centesimale prevăzute la alineatele (1), (2), (3) și (5):

               (a)

               o cantitate de fibre străine este tolerată în concurență de până la 2 % din masa totală a produsului textil, în cazul în care este justificată de motive tehnice și nu rezultă dintr-o adăugare sistematică; această toleranță poate atinge 5 % la produsele obținute prin dărăcire și nu prejudiciază toleranța stabilită la articolul 5, alineatul (3);

               (b)

               o toleranță la fabricare de 3 % din masa totală a fibrelor indicate în etichetă este admisă între procentul fibrelor indicate în și procentul rezultat din analiză; ea este, de asemenea aplicată fibrelor care, în conformitate cu alineatul (2), sunt enumerate în ordinea descrescătoare a masei fără indicarea procentului lor. Această toleranță se aplică, de asemenea, și articolului 5 alineatul (2) litera (b).

         Cu ocazia analizei, aceste toleranțe sunt calculate separat; masa totală de luat în considerare pentru calculul toleranței prevăzute la litera (b) este cel al fibrelor produsului finit, cu excluderea fibrelor străine care apar eventual în aplicarea toleranței prevăzute la litera (a).
   Cumulul de toleranțe prevăzute la literele (a) și (b) nu este admis decât în cazul în care fibrele străine eventual constatate cu ocazia analizei, în aplicarea toleranței prevăzute la litera (a), este de aceeași natură chimică, ca și una sau mai multe fibre menționate pe etichetă.
   Pentru produsele specifice a căror tehnică de fabricare necesită toleranțe superioare celor indicate la literele (a) și (b), toleranțe mai ridicate pot fi admise, cu ocazia controalelor de conformitate a produselor prevăzute la articolul 13, alineatul (1), numai cu titlu excepțional și în baza unei justificări adecvate furnizată de fabricant. Statele membre informează imediat despre acesta Comisia.
   (5)   Expresiile „alte fibre” sau „compoziție textilă nedeterminată” pot fi utilizate pentru orice produs unde este dificil de precizat compoziția, la momentul fabricării.
   Articolul 7
   Fără a renunța la toleranțele prevăzute la articolul 4 alineatul (2), articolul 5 alineatul (3) și articolul 6, alineatul (4), fibrele vizibile și izolabile, destinate să producă un efect pur decorativ și care nu depășesc 7 % din masa produsului finit, precum și fibrele (de exemplu, cele metalice) încorporate cu scopul de a obține un efect antistatic și care nu depășesc 2 % din masa produsului finit, pot să nu fie menționate în compozițiile centesimale prevăzute la articolele 4 și 6. În cazul produselor prevăzute la articolul 6 alineatul (3), aceste procente trebuie să fie calculate nu având la bază masa stofei, ci separat, având la bază țesătura și urzeala.
   Articolul 8
   (1)   Produsele textile, în înțelesul prezentei directive, sunt etichetate sau marcate cu ocazia oricărei operații de lansare pe piață, inerentă ciclului industrial și comercial; etichetarea și marcajul pot fi înlocuite sau completate prin documente comerciale de însoțire, în cazul în care aceste produse nu sunt oferite spre vânzare consumatorului final sau în care sunt livrate în executarea unei comenzi de stat sau a unei alte persoane juridice de drept public sau, în statele membre care nu cunosc această noțiune, pentru o entitate echivalentă.

               (2)

                           (a)

                           Denumirile, calificativele și conținutul fibrelor textile prevăzute la articolele 3-6 și în anexa I, trebuie indicate clar în documentele comerciale. Această obligație exclude mai ales recurgerea la abrevieri în contracte, facturi sau borderouri de vânzare. Recurgerea la un cod mecanografic este totuși admisă, cu condiția ca semnificația codificărilor să figureze în același document.

                           (b)

                           Cu ocazia ofertei de vânzare și a vânzării către consumatori, și mai ales în cataloage, prospecte, pe ambalaje, etichete și marcaje, denumirile și calificativele prevăzute la articolele 3-6 și la anexa I trebuie să fie indicate cu aceleași caracteristici tipografice, ușor lizibile și net aparente.
                           Indicațiile și informațiile, altele decât cele prevăzute de prezenta directivă trebuie să fie net separate. Această dispoziție nu se aplică mărcilor sau emblemelor, care pot însoți imediat indicativele prevăzute de prezenta directivă.
                           Cu toate acestea, în cazul în care, cu ocazia ofertei de vânzare sau a vânzării către consumatorii menționați la alineatul (1), este indicată o marcă sau o emblemă, fie cu titlu principal, fie ca adjectiv sau rădăcină lingvistică, utilizarea unei denumiri prevăzută la anexa I sau putând crea confuzii, marca sau emblema trebuie să fie însoțită imediat, prin caractere ușor lizibile și foarte aparente, de denumiri, calificative și conținuturile în fibre textile prevăzute la articolele 3-6 și la anexa I.

                           (c)

                           Statele membre pot cere ca, pe teritoriul lor, cu ocazia ofertei de vânzare sau a vânzării către consumatorul final, etichetarea sau marcarea prevăzute în prezentul articol să fie exprimate, de asemenea, în limbile naționale.
                           Pentru bobine, fuse, scule de lână, ghemuri sau orice alte formate pentru fire de cusut și de brodat, posibilitatea prevăzută la primul alineat nu poate fi exercitată de statele membre decât pentru etichetarea globală pe ambalaje. Fără a aduce atingere cazurilor stabilite la anexa IV, punctul 18, formatele individuale pot fi etichetate în oricare limbă a Comunității.

                           (d)

                           Statele membre nu pot interzice utilizarea calificativelor sau mențiunilor referitoare la caracteristicile produselor, altele decât cele stabilite la articolele 3-5, care sunt conforme uzanțelor loiale ale comerțului.

         Articolul 9
   (1)   Orice produs textil, compus din două sau mai multe părți și care nu are același procent în fibre, este dotat cu o etichetă care indică procentul în fibre din care este compusă fiecare parte. Această etichetare nu este obligatorie pentru părțile care reprezintă mai puțin de 30 % din masa totală a produsului, cu excepția dublurilor principale.
   (2)   Două sau mai multe produse textile având aceeași fibră și care formează, în mod normal, un ansamblu inseparabil, pot avea o singură etichetă.
   (3)   Fără a aduce atingere articolului 12:

               (a)

               compoziția fibroasă a următoarelor articole de corsetărie este indicată prin compoziția de ansamblu a produsului sau, fie global, fie separat, aceea a părților vizate mai jos:

                           —

                           pentru sutiene: țesătura exterioară și interioară a cupelor și a spatelui;

                           —

                           pentru corsete: plastronul din față, spate și părți

                           —

                           pentru bustiere: țesătura exterioară și interioară a cupelor, întăriturile din față și din spate și piesele laterale.

                     Compoziția fibroasă a articolelor de corsetărie, altele decât cele precizate de alineatul precedent, este indicată prin compoziția de ansamblu a produsului sau, fie global, fie separat, prin compoziția diferitelor părți ale acestor articole, etichetarea nefiind obligatorie pentru părțile care reprezintă mai puțin de 10 % din masa totală a produsului.
               Etichetarea separată a diverselor părți ale articolelor de mai sus este efctuată astfel încât consumatorul final să poată cu ușurință să înțeleagă la care părți din produs se referă indicațiile ce figurează pe etichetă;

               (b)

               compoziția fibroasă a produselor textile este dată pentru întreg produsul și poate fi indicată prin afișarea separată a compoziției țesutului de bază, aceste elemente trebuind să fie nominal indicate.

               (c)

               compoziția fibroasă a produselor textile brodate este dată pentru întreg produsul și poate fi indicată prin afișarea separată a compoziției stofei de bază și cea a firelor de broderie, aceste elemente trebuind să fie nominal indicate. În cazul în care părțile brodate sunt mai puțin de 10 % din suprafața produsului, este suficient să se indice compoziția țesutului de bază;

               (d)

               compoziția firelor din fibre diferite, care sunt prezentate ca atare consumatorilor, este dată pentru întreg produsul și poate fi indicată prin afișarea separată a compoziției, elementele trebuind să fie nominal indicate.

               (e)

               compoziția fibroasă a produselor textile din catifea și pluș sau a celor care sunt asemănătoare cu acestea este dată pentru întreg produsul și poate fi indicată în cazul în care aceste produse sunt compuse din straturi de folosință distincte, separat pentru cele două elemente, care trebuie să fie nominal indicate;

               (f)

               compoziția covoarelor, care sunt compuse din fibre diferite, trebuie să fie nominal indicată.

         Articolul 10
   (1)   Prin derogare de la dispozițiile articolelor 8 și 9:

               (a)

               statele membre nu pot cere, pentru produsele textile din anexa III și în unul din stadiile definite la articolul 2 alineatul (1), o etichetare sau un marcaj referitor la denumire și la indicarea compoziției. Cu toate acestea, dacă aceste produse au o etichetă sau un marcaj indicând denumirea, compoziția sau marca unei întreprinderi, care folosește fie cu titlu principal, fie ca adjectiv sau rădăcină lingvistică, utilizarea unei denumiri prevăzute la anexa I sau de natură a crea confuzie cu acestea, dispozițiile articolelor 8 și 9 sunt aplicabile;

               (b)

               produsele textile din anexa IV, atunci când sunt de același tip sau au aceeași compoziție, pot fi prezentate spre vânzare grupate sub o etichetă globală care să aibă indicații referitoare la compoziție, astfel cum au fost acestea prevăzute de prezenta directivă;

               (c)

               etichetarea compoziției produselor textile care se vând la metru poate figura doar pe piesa sau rola prezentată la vânzare.

         (2)   Statele membre adoptă toate măsurile utile pentru ca prezentarea spre vânzare a produselor prevăzute la alineatul (1), literele (b) și (c) să fie efectuată astfel încât consumatorul final să poată în mod efectiv să ia cunoștință de compoziția acestor produse.
   Articolul 11
   Statele membre adoptă toate măsurile necesare astfel încât orice informație furnizată cu ocazia lansarii pe piață a produselor textile să nu dea naștere la confuzie în ceea ce privește denumirile și mențiunile prevăzute prin prezenta directivă.
   Articolul 12
   În aplicarea articolului 8 alineatul (1) și a altor dispoziții ale prezentei directive referitoare la etichetarea produselor textile, procentajele în fibre prevăzute la articolele 4-6 vor fi determinate fără a se ține cont de elementele următoare:

               1.

               pentru toate produsele textile:
               părțile netextile, marginile, ecusoanele, bordurile și garniturile, care nu fac parte integrantă din produs, nasturii, accesoriile, ornamentele, panglicile neelastice, firele și benzile elastice adăugate în locuri specifice și limitate ale produsului, în condițiile prevăzute la articolul 7, fibrele vizibile și izolabile cu efect decorativ și fibrele antistatice:

               2.

                           (a)

                           pentru căptușelile de sol și covoare; toate elementele constitutive altele decât straturile de uzură

                           (b)

                           pentru țesăturile de recuperare a mobilelor; țesuturile de legătură care nu fac parte din stofă;
                           pentru draperii, perdele simple și perdele duble; țesuturile de legătură care nu fac parte din stofă;

                           (c)

                           pentru celelalte produse textile: suporturi, întărituri, tripluri, fire pentru cusut și asamblat, cu condiția ca să nu înlocuiască țesătura, și sub rezerva articolului 9 alineatul (1), dublurile.
                           În sensul prezentei dispoziții:

                                       —

                                       nu sunt considerate ca suporturi care să elimine stofele de fond a produselor textile care servesc ca suport la straturile de uzură, mai ales în ceea ce privește cuverturile și țesuturile duble, țesăturile din catifea sau pluș.

                                       —

                                       se înțelege prin întărituri, firele sau stofele în locuri specifice și limitate ale produsului textil, cu scopul de a-l întări sau de a-i conferi rigiditate sau grosime;

               3.

               corpurile grase, lianții, apretul, produsele de imprimare, produsele auxiliare de vopsire și de impregnare, și alte produse de tratament a textilelor. În absența dispozițiilor comunitare, statele membre adoptă toate măsurile utile pentru a evita ca aceste elemente să nu fie prezente în cantități de natură să inducă în eroare consumatorul.

         Articolul 13
   (1)   Verificările conformității produselor textile cu indicațiile compoziției prevăzute prin prezenta directivă sunt efectuate după metodele de analiză adoptate de directivele menționate la alineatul (2).
   În acest scop, procentele în fibre prevăzute la articolele 4, 5 și 6 sunt determinate prin aplicarea la masa anhidră a fiecărei fibre a procentului convențional, prin raportarea prevăzută la anexa II, după excluderea elementelor prevăzute la articolul 12, punctele 1, 2 și 3.
   (2)   Directive speciale vor preciza metodele de prelevare a eșantioanelor și de analiză, aplicabile în statele membre, pentru determinarea compoziției fibrelor produselor prevăzute de prezenta directivă.
   Articolul 14
   (1)   Statele membre nu pot, pentru motive privind denumirile sau indicațiile compoziției, să interzică sau să îngrădească lansarea pe piață a produselor textile, dacă acestea sunt conforme dispozițiilor prezentei directive.
   (2)   Dispozițiile prezentei directive nu împiedică aplicarea dispozițiilor în vigoare în fiecare stat membru, referitoare la protecția proprietății intelectuale și comerciale, indicatorilor de proveniență, denumirilor de origine și interzicerii concurenței neloiale.
   Articolul 15
   Dispozițiile prezentei directive nu se aplică produselor textile care:

               1.

               sunt destinate exportului către state terțe;

               2.

               sunt introduse în scop de tranzit, sub control vamal, în statele membre;

               3.

               sunt importate din state terțe și destinate să facă obiectul traficului de perfecționare activ;

               4.

               fără a da naștere la cesiune cu titlu oneros, sunt încredințate pentru lucrări la domiciliu muncitorilor sau întreprinderilor independente.

         Articolul 16
   (1)   Adăugirile la anexa I, precum și cele care aduc modificări anexei II la prezenta directivă, care sunt necesare pentru a adapta aceste anexe la progresul tehnic, sunt adoptate după procedurile prevăzute la articolul 6 al Directivei 96/73/CE.
   (2)   Sunt de asemenea determinate după această procedură, noile metode de analiză cantitativă referitoare la amestecurile binare și ternare, altele decât cele prevăzute de Directivele 96/73/CE și 73/44/CEE ale Consiliului din 26 februarie 1973, referitoare la apropierea legislațiilor statelor membre privind analiza cantitativă a amestecurilor ternare de fibre textile (6).
   (3)   Comitetul prevăzut la articolul 5 al Directivei 96/73/CE se numește „Comitetul pentru sectorul directivelor referitoare la denumiri și etichetarea produselor textile”.
   Articolul 17
   Comisiei i se comunică de către statele membre textul dispozițiilor esențiale de drept intern pe care acestea le adoptă în domeniul reglementat de prezenta directivă.
   Articolul 18
   Directivele care figurează în anexa V, partea A sunt abrogate, fără a aduce atingere obligațiilor statelor membre privind respectarea termenelor de transpunere care figurează în anexa V, partea B.
   Referirea la directivele abrogate se vor considera făcute la prezenta directivă și se vor interpreta conform tabelulului de corespondență prevăzut la anexa VI.
   Articolul 19
   Prezenta directivă este destinată statele membre.
   Prezenta directivă intră în vigoare în 20 de zile de la data publicării în Jurnalul Oficial al Comunităților Europene.

      Adoptată la Bruxelles, 16 decembrie 1996.

            Pentru Parlamentul European

            Președintele

         K. HÄNSCH

            Pentru Consiliu

            Președintele

         I. YATES

      (1)  JO C 96 6.04.1994, p. 1

      (2)  JO C 195, 18.7.1994, p. 9.

      (3)  Avizul Parlamentului European din 15 februarie 1995 (JO C 56, 6.3.1995, p. 53), Poziția comună a Consiliului din 26 februarie 1996 (JO C 196, 6.7.1996, p. 1) și Decizia Parlamentului European din 18 iunie 1996 (JO C 198, 8.7.1996, p. 25) Decizia Consiliului din 7 octombrie 1996.

      (4)  JO L 185, 16.8.1971, p. 16. Directivă, astfel cum a fost modificată ultima dată prin Directiva 87/140/CEE (JO L 56, 26.2.1987, p. 24).

      (5)  JO L 32, 3.2.1997, p. 1.

      (6)  JO L 83, 30.3.1973, p. 1.
   ANEXA I
   TABELUL FIBRELOR TEXTILE

               Nr.

               Denumire

               Descrierea fibrelor

               1.

               Lână (f) (1)

               Fibră din lână de oaie (Ovis aries)

               2.

               Alpaca (m), lamă (m), cămilă (m), cașmir(m), mohair (m), angora (m), vigonie (f), iac (m), guanaco (m), castor (m), vidră (f), precedat sau nu de denumirea „lână” sau „blană” (1)

               Blana animalelor menționate după cum urmează: alpaca, lamă, cămilă, capră, capră angora, iepure angora, vigonie, iac, guanacă, castor, vidră

               3.

               Blană (m) sau păr de cal (m) cu sau fără indicarea speciei animale (de exemplu, blana de bovine, de capră, părul de cal)

               Blănurile diferitelor animale, altele decât cele menționate la nr. 1 și 2

               4.

               Mătase

               Fibre provenind exclusiv de la insectele serigene

               5.

               Bumbac

               Fibre provenind de la bobul de bumbac (Gossypium)

               6.

               Capoc

               Fructe provenind din interiorul fructului de capoc (Ceiba pentandra)

               7.

               In

               Fibre provenind din liberul de in (Limnum utilissimum)

               8.

               Cânepă

               Fibre provenind din liberul de cânepă (Cannabis sativa)

               9

               Iută

               Fibre provenind din liberul de Corchorus olitoriusși din Chorcorus capsularis. În sensul prezentei directive, sunt asimilate iutei fibrele liberiene provenind de la: Hibiscus cannabinus, Hibiscus sabdarifa, Abutilon avicennae, Urena lobata, Urena sinuata

               10

               Abacă

               Fibre provenind de la frunza de Musa textilis

               11

               Alfa

               Fibre provenind de la frunza de Stipa tenacissima

               12

               Cocos

               Fibre provenind de la fructul Cocos nucifera

               13

               Drobiță

               Fibre provenind din liberul de Cytisus scopariusși de Spartium junceum

               14

               Ramie

               Fibre provenind din liberul de Boehmeria niveași de la Boehmeria tenacissima

               15

               Sisal

               Fibre provenind de la frunza de agavă Sisalana

               16

               Sunn

               Fibre provenind din liberul de Crotalaria juncea

               17

               Henequen

               Fibre provenind din liberul de agavă Fourcroydes

               18

               Maguey

               Fibre provenind din liberul de agavă Cantala

               19

               Acetat

               Fibră de acetat de celuloză unde mai puțin de 92 %, dar cel puțin 74 % din grupele hidroxile sunt acetilate

               20

               Alginat

               Fibră obținută plecând de la sărurile metalice ale acidului alginic

               21

               Cupro

               Fibră de celuloză regenerată obținută prin procedeul cupro-amoniacal

               22

               Modal

               Fibră de celuloză regenerată având o forță de ruptură ridicată și un modul mare la înmuiere. Forța de ruptură (BC) în starea condiționată și forța (BM) necesară pentru a da o alungire de 5 % în stare lichidă, sunt după cum urmează:

               unde T este masa medie în decitex

               23

               Proteic (1)

               Fibre obținute plecând de la substanțele proteice naturale regenerate și stabilizate sub acțiunea agenților chimici

               24

               Triacetat

               Fibră de acetat de celuloză unde cel puțin 92 % din grupele hidroxile sunt acetilate

               25

               Viscoză

               Fibră de celuloză regenerată obținută prin procedeul viscozei pentru filament și pentru fibra discontinuă

               26

               Acrilic (1)

               Fibră formată din macromolecule lineare prezentând în țesătură cel puțin 85 % de motiv acrilonitrilic

               27

               Clorofibră

               Fibră formată din macromolecule lineare lineare prezentând în țesătură mai mult de 50 % masa unui motiv monomer vinil clorat sau vinilidenă clorată

               28

               Fluorofibră

               Fibră formată din macromolecule lineare obținute plecând de la monomeri alifatici fluorocarbonați

               29

               Modacrilic (2)

               Fibră formată din macromolecule lineare prezentând în țesătură mai mult de 50 % și cel puțin 85 % de motiv acrilonitrilic

               30

               Poliamidă sau nailon (m) (2)

               Fibră formată din macromolecule lineare prezentând în țesătură repetarea grupului funcțional amidă

               31

               Poliester

               Fibră formată din macromolecule lineare prezentând în țesătură cel puțin 85 % ester de diol și de acid tereftalic

               32

               Polietilenă (2)

               Fibră formată din macromolecule lineare saturate de hidrocarburi alifatice nesubstituite

               33

               Polipropilenă (2)

               Fibră formată din macromolecule lineare saturate de hidrocarburi alifatice, unde un element carbon din doi are o ramificație metil, dispusă izotatic, și fără substituiri ulterioare

               34

               Policarbamidă (2)

               Fibră formată din macromolecule lineare prezentând în țesătura lor repetarea grupului funcțional urilenă (NH—CO—NH)

               35

               Poliuretan (2)

               Fibră formată din macromolecule lineare prezentând în țesătura lor repetarea grupului funcțional uretan

               36

               Vinil

               Fibră formată din macromolecule lineare a căror țesătură este constituită din alcool polivinilic la procente de acetalizare

               37

               Trivinil (2)

               Fibră formată din terpolimer de acrilonitril, dintr-un monomer vinilic clorat și dintr-un al treilea monomer vinilic, dar nici unul să nu reprezinte 50 % din masa totală

               38

               Elastodin (2)

               Elastofibră constituită fie dintr-un poliester natural sau sintetic, fie dintr-una sau mai multe diene polimerizate cu sau fără unul sau mai mulți manomeri vinilici, care, alungiți sub o forță de tracțiune care atinge până la de 3 ori lungimea inițială, reia rapid și în mod substanțial această lungime, de îndată ce forța de tracțiune încetează să mai fie aplicată

               39

               Elastan

               Elastofibră a cărei masă este constituită pentru cel puțin 85 % din poliuretan segmentar, care, alungit sub o forță de tracțiune astfel încât să atingă de 3 ori lungimea sa inițială, reia rapid și în mod substanțial această lungime, imediat ce forța de tracțiune încetează a mai fi aplicată.

               40

               Sticlă textilă

               Fibră constituită din sticlă

               41

               Denumire corespunzând materiei a cărei fibre sunt compuse, de exemplu din: metal (metalic, metalizat), azbest, hârtie (din hârtie), precedată sau nu de cuvântul „fir” sau „fibră”

               Fibre obținute plecând de la materii diferite sau noi, altele decât cele enumerate mai sus

      (1)  Denumirea „lână” figurând la nr. 1 poate, de asemenea, să fie utilizată pentru a indica un amestec de fibre provenind de la blana de oaie și firele indicate la nr. 2, coloana a treia.
   Această dispoziție se aplică produselor textile prevăzute la articolele 4 și 5, precum și celor precizate la articolul 6, în măsura în care acestea din urmă sunt parțial compuse din fibrele indicate la numerele 1 și 2.

      (2)  Termenul „fibră” se subînțelege.
   ANEXA II
   PROCENTELE CONVENȚIONALE DE UTILIZAT PENTRU CALCULUL MASEI FIBRELOR CONȚINUTE ÎNTR-UN PRODUS TEXTIL

               Numerele fibrelor

               Fibre

               Procent

               1—2

               Lână și păr:

               fibre pieptănate

               18,25

               fibre dărăcite

               17,00 (1)

               3

               Păr:

               fibre pieptănate

               18,25

               fibre dărăcite

               17,00 (1)

               Păr de cal:

               fibre pieptănate

               16,00

               fibre dărăcite

               15,00

               4

               Mătase

               11,00

               5

               Bumbac:

               fibre pieptănate

               8,50

               fibre dărăcite

               10,50

               6

               Capoc

               10,90

               7

               In

               12,00

               8

               Cânepă

               12,00

               9

               Iută

               17,00

               10

               Abacă

               14,00

               11

               Alfa

               14,00

               12

               Cocos

               13,00

               13

               Drobiță

               14,00

               14

               Ramie (fibră înălbită)

               8,50

               15

               Sisal

               14,00

               16

               Sunn

               12,00

               17

               Henequen

               14,00

               18

               Maguey

               14,00

               19

               Acetat

               9,00

               20

               Alginat

               20,00

               21

               Cupro

               13,00

               22

               Modal

               13,00

               23

               Proteinic

               17,00

               24

               Triacetat

               7,00

               25

               Viscoză

               13,00

               26

               Acrilic

               2,00

               27

               Clorofibră

               2,00

               28

               Fluorofibră

               0,00

               29

               Modacrilic

               2,00

               30

               Poliamidă sau nailon

               fibră discontinuă

               6,25

               filament

               5,75

               31

               Poliester:

               fibră discontinuă

               1,50

               filament

               1,50

               32

               Polietilenă

               1,50

               33

               Polipropilenă

               2,00

               34

               Policarbamidă

               2,00

               35

               Poliuretan:

               fibră discontinuă

               3,50

               filament

               3,00

               36

               Vinilil

               5,00

               37

               Trivinil

               3,00

               38

               Elastodină

               1,00

               39

               Elastan

               1,50

               40

               Sticlă textilă:

               de un diametru mediu superior 5 μm

               2,00

               de un diametru egal sau inferior 5 μm

               3,00

               41

               Fibră metalică

               2,00

               Fibră metalizată

               2,00

               Azbest

               2,00

               Fir din hârtie

               13,75

      (1)  Procentul convențional de 17 % este aplicat în cazurile în care nu este posibil să se asigure dacă produsul textil conținând lână și blană aparține ciclului de periat sau dărăcit.
   ANEXA III
   PRODUSE CARE NU POT FI SUPUSE UNEI OBLIGAȚII DE ETICHETARE SAU DE MARCAJ
   [Articolul 10 alineatul (1) litera (a)]
   1.   Sutiene – manșete de cămăși
   2.   Brățări de ceas din material textil
   3.   Etichete și ecusoane
   4.   Mânere din materiale textile
   5.   Materiale pentru aparate de cafea
   6.   Materiale pentru aparate de ceai
   7.   Mânere protectoare
   8.   Manșoane, altele decât din pluș
   9.   Flori artificiale
   10.   Pernițe de ace
   11.   Pânze pictate
   12.   Produse textile pentru întărituri și suporturi
   13.   Produse din fetru
   14.   Produse textile confecționate uzual, în măsura în care sunt explicit declarate ca atare
   15.   Jambiere
   16.   Ambalaje, altele decât cele noi și vândute ca atare
   17.   Pălării din fetru
   18.   Articole de marochinărie și de călărie din materiale textile
   19.   Articole de călătorie din materiale textile
   20.   Tapiserii brodate de mână, și materiale pentru fabricarea lor, inclusiv firele pentru brodat, vândute separat de canava și special condiționate pentru a fi utilizate pentru astfel de tapiserii
   21.   Închizători la glisiere
   22.   Nasturi și catarame acoperite de materiale textile
   23.   Coperte de carte din material textil
   24.   Jucării
   25.   Părțile textile ale încălțămintei, cu excepția dublurilor
   26.   Fețe de mese compuse din mai multe elemente și a căror suprafață este inferioară la 500 cm2

   27.   Țesături și mănuși pentru scoaterea platourilor din cuptor
   28.   Acoperăminte
   29.   Trusă de machiaj
   30.   Pungi pentru tutun
   31.   Cutii din materiale textile pentru ochelari, trabuce, țigări, brichete, piepteni
   32.   Articole de protecție pentru sport, cu excepția mănușilor
   33.   Necesarul pentru toalete
   34.   Necesarul pentru încălțăminte
   35.   Articole funerare
   36.   Produsele de unică folosință, cu excepția vatei
   În sensul prezentei directive sunt considerate produse de unică folosință, articolele textile care se folosesc o singură dată sau pe o perioadă de timp limitată și a căror utilizare normală exclude orice repunere în starea de folosință sau o folosință similară ulterioară.
   37.   Articole textile supuse regulilor Farmacopeei europeneși care au o mențiune care se referă la aceasta, bandaje de folosință medicală și ortopedică și articole textile de ortopedie în general.
   38.   Articole textile, inclusiv sfori, funii și benzi (sub rezerva anexei IV, nr. 12), destinate în mod normal:

               (a)

               să fie utilizate în mod instrumental în activități de producție și de transformare a bunurilor;

               (b)

               să fie încorporate în mașini, instalații (de încălzire, climatizare, luminare), aparate menajere și altele, vehicule și alte mijloace de transport, la întreținerea și echiparea acestora, cu excepția prelatelor și a acessoriilor pentru autoturisme, vândute separat de vehicule

         39.   Articole textile de protecție și de securitate, cum ar fi centurile de securitate, parașutele, veste de salvare, scări de securitate, dispozitive împotriva incendiilor, veste antiproiectile, îmbrăcăminte de protecție speciale (de exemplu, protecție împotriva focului, a agenților chimici sau alte riscuri contra securității)
   40.   Structuri gonflabile cu presiune pneumatică (holuri pentru sporturi, standuri de expoziție, de stocare etc.), cu condiția ca indicațiile privind performanțele și specificațiile tehnice ale acestor articole să fie furnizate
   41.   Voaluri
   42.   Articole textile pentru animale
   43.   Drapele și baniere
   ANEXA IV
   PRODUSE PENTRU CARE ETICHETAREA SAU MARCAJUL GLOBAL ESTE OBLIGATORIU
   [Articolul 10 alineatul (1) litera (b)]
   1.   Pânzeturi
   2.   Cârpe pentru șters
   3.   Margini și garnituri
   4.   Pasmanterie
   5.   Curele, cordoane
   6.   Bretele
   7.   Genunchiere și jartiere
   8.   Șireturi
   9.   Panglici
   10.   Elastice
   11.   Ambalaje noi și vândute ca atare
   12.   Sfori pentru ambalare și pentru agricultură; sfori, frânghii și funii, altele decât cele precizate în anexa III, nr. 38 (1)

   13.   Fețe de mese
   14.   Batiste
   15.   Plase și fileuri pentru păr
   16.   Cravate și papioane pentru copii
   17.   Bărbițe pentru copii: mănuși și cârpe de toaletă
   18.   Fire pentru cusut, țesut, brodat, condiționate pentru vânzarea en detail, în unități mici și a căror masă nu depășește un gram
   19.   Benzi pentru draperii și jaluzele

      (1)  Pentru produsele care figurează la acest număr, vândute în role, etichetarea globală este cea de pe suluri. Printre frânghiile și funiile prevăzute la acest număr, figurează în special cele de alpinism sau pentru sporturi nautice.
   ANEXA V
   PARTEA A
   LISTA DIRECTIVELOR ABROGATE
   (stabilite la articolul 18)

               —

               Directiva 71/307/CEE a Consiliului (JO L 185, 16.8.1971, p. 16) și modificările sale succesive:

                           —

                           Directiva 75/36/CEE a Consiliului (JO L 14, 20.1.1975, p. 15)

                           —

                           Directiva 83/623/CEE a Consiliului (JO L 353, 15.12.1983, p. 8)

                           —

                           Directiva 87/140/CEE a Comisiei (JO L 56, 26.2.1987, p. 24)

         PARTEA B
   TERMENE DE TRANSPUNERE

               Directiva

               Data limită

               Acordul pentru comerțul produselor conforme cu prezenta directivă

               Interzicerea comerțului cu produse neconforme prezentei directive

               71/307/CEE

               29 ianuarie 1973

               29 ianuarie 1975

               75/36/CEE

               83/623/CEE

               29 noiembrie 1985

               29 mai 1987

               87/140/CEE

               1 septembrie 1988

         ANEXA VI
   TABEL DE CORESPONDENȚĂ

               Prezenta directivă

               Directiva 71/307/CEE

               Articolul 1

               Articolul 1

               Articolul 2

               Articolul 2

               Articolul 3

               Articolul 3

               Articolul 4

               Articolul 4

               Articolul 5

               Articolul 5

               Articolul 6

               Articolul 6

               Articolul 7

               Articolul 7

               Articolul 8

               Articolul 8

               Articolul 9

               Articolul 9

               Articolul 10

               Articolul 10

               Articolul 11

               Articolul 11

               Articolul 12

               Articolul 12

               Articolul 13

               Articolul 13

               Articolul 14

               Articolul 14

               Articolul 15

               Articolul 15

               Articolul 16

               Articolul 15a

               Articolul 17

               Articolul 16 alineatul (3)

               Articolul 18

               —

               Articolul 19

               Articolul 17

               Anexa I nr. 1

               Anexa I nr. 1

               Anexa I nr. 2

               Anexa I nr. 2

               Anexa I nr. 3

               Anexa I nr. 3

               Anexa I nr. 4

               Anexa I nr. 4

               Anexa I nr. 5

               Anexa I nr. 5

               Anexa I nr. 6

               Anexa I nr. 6

               Anexa I nr. 7

               Anexa I nr. 7

               Anexa I nr. 8

               Anexa I nr. 8

               Anexa I nr. 9

               Anexa I nr. 9

               Anexa I nr. 10

               Anexa I nr. 10

               Anexa I nr. 11

               Anexa I nr. 11

               Anexa I nr. 12

               Anexa I nr. 12

               Anexa I nr. 13

               Anexa I nr. 13

               Anexa I nr. 14

               Anexa I nr. 15

               Anexa I nr. 15

               Anexa I nr. 16

               Anexa I nr. 16

               Anexa I nr. 16a

               Anexa I nr. 17

               Anexa I nr. 16b

               Anexa I nr. 18

               Anexa I nr. 16c

               Anexa I nr. 19

               Anexa I nr. 17

               Anexa I nr. 20

               Anexa I nr. 18

               Anexa I nr. 21

               Anexa I nr. 19

               Anexa I nr. 22

               Anexa I nr. 20

               Anexa I nr. 23

               Anexa I nr. 21

               Anexa I nr. 24

               Anexa I nr. 22

               Anexa I nr. 25

               Anexa I nr. 23

               Anexa I nr. 26

               Anexa I nr. 24

               Anexa I nr. 27

               Anexa I nr. 25

               Anexa I nr. 28

               Anexa I nr. 26

               Anexa I nr. 29

               Anexa I nr. 27

               Anexa I nr. 30

               Anexa I nr. 28

               Anexa I nr. 31

               Anexa I nr. 29

               Anexa I nr. 32

               Anexa I nr. 30

               Anexa I nr. 33

               Anexa I nr. 31

               Anexa I nr. 34

               Anexa I nr. 32

               Anexa I nr. 35

               Anexa I nr. 33

               Anexa I nr. 36

               Anexa I nr. 34

               Anexa I nr. 37

               Anexa I nr. 35

               Anexa I nr. 38

               Anexa I nr. 36

               Anexa I nr. 39

               Anexa I nr. 37

               Anexa I nr. 40

               Anexa I nr. 38

               Anexa I nr. 41

               Anexa I nr. 39

               Anexa II nr. 1 și 2

               Anexa II nr. 1 și 2

               Anexa II nr. 3

               Anexa II nr. 3

               Anexa II nr. 4

               Anexa II nr. 4

               Anexa II nr. 5

               Anexa II nr. 5

               Anexa II nr. 6

               Anexa II nr. 6

               Anexa II nr. 7

               Anexa II nr. 7

               Anexa II nr. 8

               Anexa II nr. 8

               Anexa II nr. 9

               Anexa II nr. 9

               Anexa II nr. 10

               Anexa II nr. 10

               Anexa II nr. 11

               Anexa II nr. 11

               Anexa II nr. 12

               Anexa II nr. 12

               Anexa II nr. 13

               Anexa II nr. 13

               Anexa II nr. 14

               Anexa II nr. 15

               Anexa II nr. 15

               Anexa II nr. 16

               Anexa II nr. 16

               Anexa II nr. 16a

               Anexa II nr. 17

               Anexa II nr. 16b

               Anexa II nr. 18

               Anexa II nr. 16c

               Anexa II nr. 19

               Anexa II nr. 17

               Anexa II nr. 20

               Anexa II nr. 18

               Anexa II nr. 21

               Anexa II nr. 19

               Anexa II nr. 22

               Anexa II nr. 20

               Anexa II nr. 23

               Anexa II nr. 21

               Anexa II nr. 24

               Anexa II nr. 22

               Anexa II nr. 25

               Anexa II nr. 23

               Anexa II nr. 26

               Anexa II nr. 24

               Anexa II nr. 27

               Anexa II nr. 25

               Anexa II nr. 28

               Anexa II nr. 26

               Anexa II nr. 29

               Anexa II nr. 27

               Anexa II nr. 30

               Anexa II nr. 28

               Anexa II nr. 31

               Anexa II nr. 29

               Anexa II nr. 32

               Anexa II nr. 30

               Anexa II nr. 33

               Anexa II nr. 31

               Anexa II nr. 34

               Anexa II nr. 32

               Anexa II nr. 35

               Anexa II nr. 33

               Anexa II nr. 36

               Anexa II nr. 34

               Anexa II nr. 37

               Anexa II nr. 35

               Anexa II nr. 38

               Anexa II nr. 36

               Anexa II nr. 39

               Anexa II nr. 37

               Anexa II nr. 40

               Anexa II nr. 38

               Anexa II nr. 41

               Anexa II nr. 39

               Anexa III nr. 1

               Anexa III nr. 1

               Anexa III nr. 2

               Anexa III nr. 2

               Anexa III nr. 3

               Anexa III nr. 3

               Anexa III nr. 4

               Anexa III nr. 4

               Anexa III nr. 5

               Anexa III nr. 5

               Anexa III nr. 6

               Anexa III nr. 6

               Anexa III nr. 7

               Anexa III nr. 7

               Anexa III nr. 8

               Anexa III nr. 8

               Anexa III nr. 9

               Anexa III nr. 9

               Anexa III nr. 10

               Anexa III nr. 10

               Anexa III nr. 11

               Anexa III nr. 11

               Anexa III nr. 12

               Anexa III nr. 12

               Anexa III nr. 13

               Anexa III nr. 13

               Anexa III nr. 14

               Anexa III nr. 14

               Anexa III nr. 15

               Anexa III nr. 15

               Anexa III nr. 16

               Anexa III nr. 17

               Anexa III nr. 17

               Anexa III nr. 18

               Anexa III nr. 18

               Anexa III nr. 19

               Anexa III nr. 19

               Anexa III nr. 20

               Anexa III nr. 20

               Anexa III nr. 21

               Anexa III nr. 21

               Anexa III nr. 22

               Anexa III nr. 22

               Anexa III nr. 23

               Anexa III nr. 23

               Anexa III nr. 24

               Anexa III nr. 24

               Anexa III nr. 25

               Anexa III nr. 25

               Anexa III nr. 26

               Anexa III nr. 26

               Anexa III nr. 27

               Anexa III nr. 27

               Anexa III nr. 28

               Anexa III nr. 28

               Anexa III nr. 29

               Anexa III nr. 29

               Anexa III nr. 30

               Anexa III nr. 30

               Anexa III nr. 31

               Anexa III nr. 31

               Anexa III nr. 32

               Anexa III nr. 32

               Anexa III nr. 33

               Anexa III nr. 33

               Anexa III nr. 34

               Anexa III nr. 34

               Anexa III nr. 35

               Anexa III nr. 35

               Anexa III nr. 36

               Anexa III nr. 36

               Anexa III nr. 37

               Anexa III nr. 37

               Anexa III nr. 38

               Anexa III nr. 38

               Anexa III nr. 39

               Anexa III nr. 39

               Anexa III nr. 40

               Anexa III nr. 40

               Anexa III nr. 41

               Anexa III nr. 41

               Anexa III nr. 42

               Anexa III nr. 42

               Anexa III nr. 43

               Anexa III nr. 43

               Anexa III nr. 44

               Anexa IV

               Anexa IV

               Anexa V

               —

               Anexa VI

               —


title: Directiva 2012/23/UE a Parlamentului European și a Consiliului din 12 septembrie 2012 de modificare a Directivei 2009/138/CE (Solvabilitate II) în ceea ce privește termenul de transpunere, data de aplicare a acesteia și data de abrogare a anumitor directive  Text cu relevanță pentru SEE

text:
               14.9.2012

               RO

               Jurnalul Oficial al Uniunii Europene

               L 249/1

         DIRECTIVA 2012/23/UE A PARLAMENTULUI EUROPEAN ȘI A CONSILIULUI
   din 12 septembrie 2012
   de modificare a Directivei 2009/138/CE (Solvabilitate II) în ceea ce privește termenul de transpunere, data de aplicare a acesteia și data de abrogare a anumitor directive
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 53 alineatul (1) și articolul 62,
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:

               (1)

               Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (2) prevede un sistem modern, bazat pe riscuri, de reglementare și de supraveghere a întreprinderilor de asigurare și de reasigurare din Uniune. Respectivul sistem este esențial pentru a garanta siguranța și soliditatea sectorului asigurărilor, astfel încât să poată oferi produse de asigurare sustenabile și să sprijine economia reală prin încurajarea investițiilor pe termen lung și printr-un plus de stabilitate.

               (2)

               Directiva 2009/138/CE stabilește 31 octombrie 2012 ca termen pentru transpunere și 1 noiembrie 2012 ca dată de aplicare. În plus, directiva menționată stabilește 1 noiembrie 2012 ca dată de abrogare a directivelor existente în materie de asigurare și reasigurare (3) (denumite împreună „Solvabilitate I”).

               (3)

               La 19 ianuarie 2011, Comisia a adoptat o propunere („propunerea Omnibus II”) de modificare, printre altele, a Directivei 2009/138/CE pentru a ține seama de noua arhitectură de supraveghere în domeniul asigurărilor, și anume de creare a Autorității europene de supraveghere (Autorității europene pentru asigurări și pensii ocupaționale). Propunerea Omnibus II include, de asemenea, dispoziții referitoare la prelungirea termenului de transpunere și la amânarea datei de aplicare a Directivei 2009/138/CE și la amânarea datei de abrogare a Solvabilitate I.

               (4)

               Având în vedere complexitatea propunerii Omnibus II, există riscul ca aceasta să nu intre în vigoare înaintea termenului de transpunere și a datei de aplicare ale Directivei 2009/138/CE. Dacă termenele respective rămân neschimbate, acest lucru ar însemna că Directiva 2009/138/CE va fi pusă în aplicare înaintea intrării în vigoare a normelor tranzitorii și a adaptărilor relevante prevăzute în propunerea Omnibus II.

               (5)

               Pentru a evita impunerea unor obligații legislative excesiv de împovărătoare pentru statele membre în temeiul Directivei 2009/138/CE și ulterior în cadrul noii arhitecturi prevăzute de propunerea Omnibus II, este prin urmare necesar să se amâne termenul de transpunere a Directivei 2009/138/CE.

               (6)

               Pentru a permite autorităților de supraveghere și întreprinderilor de asigurare și de reasigurare să se pregătească pentru aplicarea noii arhitecturi de supraveghere, este oportun să se prevadă și o dată ulterioară de aplicare a Directivei 2009/138/CE.

               (7)

               Din motive de securitate juridică, data de abrogare a Solvabilitate I ar trebui, în consecință, să fie amânată în mod corespunzător.

               (8)

               Dată fiind perioada scurtă până la expirarea termenelor prevăzute de Directiva 2009/138/CE, prezenta directivă ar trebui să intre în vigoare fără întârziere,

         ADOPTĂ PREZENTA DIRECTIVĂ:
   Articolul 1
   Directiva 2009/138/CE se modifică după cum urmează:

               1.

               Articolul 309 alineatul (1) se modifică după cum urmează:

                           (a)

                           la primul paragraf, termenul de „31 octombrie 2012” se înlocuiește cu „30 iunie 2013”;

                           (b)

                           după primul paragraf se introduce următorul paragraf:
                           „Actele cu putere de lege și actele administrative menționate la primul paragraf se aplică de la 1 ianuarie 2014.”

               2.

               La articolul 310 primul paragraf, data de „1 noiembrie 2012” se înlocuiește cu „1 ianuarie 2014”.

               3.

               La articolul 311 al doilea paragraf, data de „1 noiembrie 2012” se înlocuiește cu „1 ianuarie 2014”.

         Articolul 2
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Prezenta directivă se adresează statelor membre.

      Adoptată la Strasbourg, 12 septembrie 2012.

            Pentru Parlamentul European

            Președintele

         M. SCHULZ

            Pentru Consiliu

            Președintele

         A. D. MAVROYIANNIS

      (1)  Poziția Parlamentului European din 3 iulie 2012 (nepublicată încă în Jurnalul Oficial) și Decizia Consiliului din 5 septembrie 2012.

      (2)  JO L 335, 17.12.2009, p. 1.

      (3)  Directiva 64/225/CEE a Consiliului din 25 februarie 1964 privind eliminarea restricțiilor privind libertatea de stabilire și libertatea de a presta servicii în domeniul reasigurărilor și al retrocesiunilor (JO 56, 4.4.1964, p. 878/64); Prima directivă 73/239/CEE a Consiliului din 24 iulie 1973 de coordonare a actelor cu putere de lege și actelor administrative privind inițierea și exercitarea activității de asigurare generală directă (JO L 228, 16.8.1973, p. 3); Directiva 73/240/CEE a Consiliului din 24 iulie 1973 de eliminare a restricțiilor la libertatea de stabilire în domeniul activității de asigurare generală directă (JO L 228, 16.8.1973, p. 20); Directiva 76/580/CEE a Consiliului din 29 iunie 1976 de modificare a Directivei 73/239/CEE (JO L 189, 13.7.1976, p. 13); Directiva 78/473/CEE a Consiliului din 30 mai 1978 de coordonare a actelor cu putere de lege și actelor administrative în domeniul coasigurării comunitare (JO L 151, 7.6.1978, p. 25); Directiva 84/641/CEE a Consiliului din 10 decembrie 1984 de modificare, cu privire în special la asistența turistică, a primei Directive (73/239/CEE) (JO L 339, 27.12.1984, p. 21); Directiva 87/344/CEE Consiliului din 22 iunie 1987 de coordonare a actelor cu putere de lege și a actelor administrative privind asigurarea de protecție juridică (JO L 185, 4.7.1987, p. 77); A doua directivă 88/357/CEE a Consiliului din 22 iunie 1988 de coordonare a actelor cu putere de lege și a actelor administrative privind asigurarea generală directă, de stabilire a dispozițiilor destinate să faciliteze exercitarea efectivă a libertății de a presta servicii (JO L 172, 4.7.1988, p. 1); Directiva 92/49/CEE a Consiliului din 18 iunie 1992 de coordonare a actelor cu putere de lege și actelor administrative privind asigurarea generală directă (JO L 228, 11.8.1992, p. 1); Directiva nr. 98/78/CE a Parlamentului European și a Consiliului din 27 octombrie 1998 privind supravegherea suplimentară a întreprinderilor de asigurare și de reasigurare care fac parte dintr-un grup de asigurare sau reasigurare (JO L 330, 5.12.1998, p. 1); Directiva 2001/17/CE a Parlamentului European și a Consiliului din 19 martie 2001 privind reorganizarea și lichidarea întreprinderilor de asigurare (JO L 110, 20.4.2001, p. 28); Directiva 2002/83/CE a Parlamentului European și a Consiliului din 5 noiembrie 2002 privind asigurarea de viață (JO L 345, 19.12.2002, p. 1); și Directiva 2005/68/CE a Parlamentului European și a Consiliului din 16 noiembrie 2005 privind reasigurarea (JO L 323, 9.12.2005, p. 1).


title: Directiva Consiliului din 4 iunie 1974 privind realizarea libertății de stabilire și a libertății de a presta servicii pentru activitățile independente și activitățile intermediarilor din comerțul și distribuția produselor toxice

text:
               06/Volumul 01

               RO

               Jurnalul Ofícial al Uniunii Europene

               38

         31974L0557

               L 307/5

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 4 iunie 1974
   privind realizarea libertății de stabilire și a libertății de a presta servicii pentru activitățile independente și activitățile intermediarilor din comerțul și distribuția produselor toxice
   (74/557/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 54 alineatele (2) și (3) și articolul 63 alineatele (2) și (3),
   având în vedere Programul general pentru eliminarea restricțiilor privind libertatea de stabilire (1), în special titlurile IV A și C,
   având în vedere Programul general pentru eliminarea restricțiilor privind libertatea de a presta servicii (2), în special titlul V C,
   având în vedere Directiva 64/223/CEE a Consiliului din 25 februarie 1964 privind realizarea libertății de stabilire și a libertății de a presta servicii pentru activitățile legate de comerțul cu ridicata (3),
   având în vedere Directiva 64/224/CEE a Consiliului din 25 februarie 1964 privind realizarea libertății de stabilire și a libertății de a presta servicii pentru activitățile de intermediari din comerț, industrie și artizanat (4),
   având în vedere Directiva 68/363/CEE a Consiliului din 15 octombrie 1968 privind realizarea libertății de stabilire și a libertății de a presta servicii pentru activitățile independente legate de comerțul cu amănuntul (5),
   având în vedere propunerea Comisiei,
   având în vedere avizul Adunării (6),
   având în vedere avizul Comitetului Economic și Social (7),
   întrucât Programele generale prevăd eliminarea oricărui tratament discriminatoriu pe motiv de naționalitate cu privire la stabilirea și prestarea de servicii:

               —

               în sectorul comerțului cu ridicata și al activităților de intermediari din comerț, industrie și artizanat, înainte de expirarea celui de-al doilea an al celei de-a doua etape;

               —

               în sectorul comerțului cu amănuntul, după expirarea celui de-al doilea an al celei de-a doua etape a perioadei de tranziție și înaintea expirării celei de-a doua etape;

         întrucât Directivele 64/223/CEE, 64/224/CEE și 68/363/CEE nu se aplică domeniului produselor toxice care, din cauza problemelor speciale ridicate de protecția sănătății publice, este reglementat de acte cu putere de lege și acte administrative din statele membre;
   întrucât Directivele 64/223/CEE și 68/363/CEE nu se aplică nici activităților din comerțul cu ridicata și cu amănuntul, în domeniul agenților patogeni; întrucât, cu toate acestea, în afara agenților patogeni clasificați ca medicamente de uz uman sau veterinar în sensul Directivei 65/65/CEE a Consiliului din 26 ianuarie 1965 de apropiere a actelor cu putere de lege și actelor administrative privind produsele medicamentoase brevetate (8), modificată de Directiva 66/454/CEE (9), numai agenții patogeni denumiți „pesticide biologice de uz agricol” fac obiectul activităților menționate anterior; întrucât, în consecință, în domeniul agenților patogeni, eliminarea restricțiilor privind libertatea de a presta servicii și libertatea de stabilire poate fi limitată la comerț și la distribuția pesticidelor respective;
   întrucât este util și oportun să se adopte măsuri de reglementare pe plan comunitar a domeniilor menționate în cele două motive anterioare, ținând seama de acțiunea periculoasă pe care produsele toxice o pot exercita asupra sănătății omului, speciilor animale și vegetale, direct sau indirect, prin intermediul mediului înconjurător;
   întrucât activitățile de intermediari din comerț, industrie și artizanat fac obiectul Directivelor 64/224/CEE și 68/363/CEE; întrucât activitățile intermediarilor din domeniul produselor toxice și agenților patogeni sunt excluse din domeniul de aplicare al acestor directive; întrucât prezenta directivă are ca scop și liberalizarea acestor activități ale intermediarilor; întrucât, prin urmare, este necesar ca, în sensul prezentei directive, prin termenii „comerț și distribuție” să se înțeleagă și activitățile intermediarilor din același domeniu;
   întrucât, în conformitate cu Programul general pentru eliminarea restricțiilor privind libertatea de stabilire, restricțiile privind posibilitatea de a se afilia la organizații profesionale trebuie eliminate în măsura în care activitățile profesionale ale părții interesate presupun exercitarea acestei posibilități;
   întrucât regimul aplicabil lucrătorilor salariați care însoțesc prestatorul de servicii sau care acționează în contul acestuia este reglementat prin dispozițiile adoptate în conformitate cu articolele 48 și 49 din tratat;
   întrucât au fost sau vor fi adoptate directive distincte, aplicabile tuturor activităților independente, privind deplasarea și șederea beneficiarilor, precum și, în măsura în care este necesar, directive privind coordonarea garanțiilor pe care statele membre le solicită societăților pentru a proteja interesele asociaților și terților;
   întrucât în anumite state membre comerțul, distribuția și utilizarea profesională a produselor toxice sunt reglementate de dispoziții privind inițierea profesiunii, iar alte state membre vor pune în aplicare, după caz, astfel de reglementări; întrucât, din acest motiv, anumite măsuri tranzitorii speciale destinate să faciliteze resortisanților din alte state membre inițierea și exercitarea profesiunilor comerțului cu produse toxice fac obiectul unei directive distincte,
   ADOPTĂ PREZENTA DIRECTIVĂ:
   Articolul 1
   Statele membre elimină, în favoarea persoanelor fizice și a societăților menționate la titlul I din Programele generale pentru eliminarea restricțiilor privind libertatea de stabilire și libertatea de a presta servicii, denumite în continuare beneficiari, restricțiile prevăzute de titlul III din respectivele programe, în ceea ce privește inițierea și exercitarea activităților menționate la articolul 2.
   Articolul 2
   (1)   Prezenta directivă se aplică activităților independente din comerțul și distribuția de produse toxice (substanțe și preparate) și de pesticide biologice de uz agricol care au fost excluse din domeniul de aplicare al Directivei 64/223/CEE, în temeiul articolului 2 alineatul (1) din această directivă, din domeniul de aplicare al Directivei 64/224/CEE în temeiul articolului 4 alineatul (1) a cincea liniuță din această directivă și din domeniul de aplicare al Directivei 68/363/CEE în temeiul articolului 2 alineatul (1) din această directivă.
   (2)   Produsele prevăzute la alineatul (1), datorită acțiunii periculoase pe care o pot exercita asupra sănătății omului, speciilor animale și vegetale, sunt supuse unor dispoziții speciale, în conformitate cu legislațiile statelor membre, produsele menționate fiind enumerate în lista din anexă. Orice modificare a acestei liste de către un stat membru se comunică Comisiei, care o aduce la cunoștința celorlalte state membre.
   (3)   Prezenta directivă nu se aplică activităților din comerțul și distribuția de medicamente, astfel cum sunt definite în Directiva 65/65/CEE, și nici activităților comerciale exercitate de vânzători ambulanți și colportori.
   Articolul 3
   (1)   Restricțiile privind activitățile enumerate la articolul 2 se elimină, indiferent de denumirea persoanelor care exercită vreuna dintre aceste activități.
   (2)   Denumirile uzuale folosite în prezent în statele membre pentru a defini persoanele care exercită activitățile de intermediari în comerț sunt cele care figurează la articolul 3 din Directiva 64/224/CEE.
   Articolul 4
   (1)   Statele membre elimină, în special, restricțiile care:

               a)

               împiedică beneficiarii să se stabilească sau să presteze servicii în statele membre gazdă, în aceleași condiții și cu aceleași drepturi ca și resortisanții din statele respective;

               b)

               rezultă dintr-o practică administrativă care are ca efect aplicarea pentru beneficiari a unui tratament discriminatoriu în raport cu cel aplicat resortisanților din statele respective.

         (2)   Printre restricțiile care urmează a fi eliminate figurează în special cele care fac obiectul dispozițiilor care interzic sau limitează stabilirea beneficiarilor sau prestarea de servicii de către aceștia prin următoarele mijloace:

               (a)

                  în Belgia:

                           prin obligația de a deține o carte professionnelle (articolul 1 din Legea din 19 februarie 1965);

               (b)

                  în Franța:

                           —

                           prin obligația de a deține o carte d'identité d'étranger commerçant (Décret-loi din 12 noiembrie 1938, Décret din 2 februarie 1939, Legea din 8 octombrie 1940, Legea din 10 aprilie 1954, Décret nr. 59-852 din 9 iulie 1959);

                           —

                           prin excluderea dreptului de reînnoire a contractelor comerciale de închiriere, articolul 38 din Décret din 30 septembrie 1953;

               (c)

                  în Luxemburg:

                           prin durata limitată a autorizațiilor acordate străinilor (articolul 12 din Legea din 2 iunie 1962).

         Articolul 5
   (1)   Statele membre se asigură că beneficiarii au dreptul de a se afilia la organizațiile profesionale sau de comerț în aceleași condiții și cu aceleași drepturi și obligații ca și resortisanții din statele respective.
   (2)   Dreptul de afiliere atrage, în caz de stabilire, eligibilitatea sau dreptul de a fi numit în posturi de conducere ale organizației profesionale. Cu toate acestea, aceste posturi de conducere pot fi rezervate resortisanților din statele respective, în cazul în care organizația în cauză participă, în temeiul unui act cu putere de lege sau acte administrative, la exercitarea autorității publice.
   (3)   În Marele Ducat al Luxemburgului, calitatea de membru al Camerei de comerț și al Camerei de meserii nu conferă beneficiarilor prezentei directive dreptul de a participa la alegerea organelor de conducere.
   Articolul 6
   Statele membre nu acordă resortisanților proprii care se deplasează într-un alt stat membru în vederea exercitării uneia din activitățile menționate în articolul 2 nici un ajutor de natură să denatureze condițiile de stabilire.
   Articolul 7
   (1)   În cazul în care un stat membru gazdă impune propriilor resortisanți, pentru inițierea uneia dintre activitățile menționate în articolul 2, o dovadă a bunei reputații și a faptului că nu au înregistrat un faliment anterior sau numai dovada uneia dintre acestea, acest stat acceptă ca dovadă suficientă, pentru resortisanții altor state membre, prezentarea unui extras din cazierul judiciar sau, dacă acest lucru nu este posibil, un document echivalent, emis de către o autoritate judiciară sau administrativă competentă din țara de origine sau de proveniență, care atestă îndeplinirea acestor condiții.
   (2)   În cazul în care un stat membru gazdă impune propriilor resortisanți, pentru inițierea uneia dintre activitățile prevăzute la articolul 2, anumite condiții privind buna reputație, a căror dovadă nu poate fi făcută prin documentul prevăzut la alineatul (1), acest stat acceptă ca dovadă suficientă, pentru resortisanții altor state membre, o atestare emisă de o autoritate judiciară sau administrativă competentă din țara de origine sau de proveniență, care certifică îndeplinirea acestor condiții. O astfel de atestare se va referi la faptele precise care au fost luate în considerare în țara gazdă.
   (3)   În cazul în care documentul prevăzut la alineatul (1) sau atestarea prevăzută la alineatul (2) nu sunt emise de țara de origine sau de proveniență în ceea ce privește buna reputație sau inexistența unui faliment anterior, acestea pot fi înlocuite de o declarație sub jurământ – sau, în statele în care nu există declarație sub jurământ, printr-o declarație solemnă – dată de persoana în cauză în fața unei autorități judiciare sau administrative competente sau, acolo unde este cazul, în fața unui notar din țara de origine sau de proveniență, care va emite un certificat prin care să se ateste autenticitatea declarației sub jurământ sau a declarației solemne. Declarația privind inexistența unui faliment anterior poate fi, de asemenea, dată în fața unui organism profesional competent al aceleiași țări.
   (4)   Documentele emise în conformitate cu alineatele (1) și (2) nu pot fi prezentate la mai mult de trei luni de la data emiterii lor.
   (5)   Statele membre desemnează, în termenul prevăzut la articolul 8, autoritățile și organismele competente pentru emiterea documentelor menționate la alineatele (1) și (2) și informează de îndată celelalte state membre și Comisia cu privire la aceasta.
   (6)   În cazul în care în statul membru gazdă trebuie dovedită capacitatea financiară, acest stat consideră atestările emise de băncile statului membru de origine sau de proveniență ca fiind echivalente atestărilor emise pe propriul său teritoriu.
   Articolul 8
   Statele membre adoptă măsurile necesare pentru a se conforma prezentei directive în termen de șase luni de la data notificării și informează de îndată Comisia cu privire la aceasta.
   Articolul 9
   Prezenta directivă se adresează statelor membre.

      Adoptată la Luxemburg, 4 iunie 1974.

            Pentru Consiliu

            Președintele

         J. ERTL

      (1)  JO 2, 15.1.1962, p. 36/62.

      (2)  JO 2, 15.1.1962, p. 32/62.

      (3)  JO 56, 4.4.1964, p. 863/64.

      (4)  JO 56, 4.4.1964, p. 869/64.

      (5)  JO L 260, 22.10.1968, p. 1.

      (6)  JO C 63, 28.5.1969, p. 21.

      (7)  JO C 10, 27.1.1970, p. 23.

      (8)  JO 22, 9.2.1965, p. 369/65.

      (9)  JO 144, 5.8.1966, p. 2658/66.
   ANEXĂ
   Următoarele categorii de produse prevăzute la articolul 2 alineatul (2) fac, la data de 4 iunie 1974, obiectul unui regim special în statele membre:

               —

                  Belgia:

               Substanțe și preparate toxice

                           1.

                           înscrise în arrêté du Régent din 6 februarie 1946 (cu modificări), de reglementare a conservării și aprovizionării cu substanțe veninoase și toxice (în conformitate cu Legea din 24 februarie 1921);

                           2.

                           clasificate în categoriile 1 și 2 din arrêté royal din 31 mai 1958, de reglementare a conservării, comercializării și utilizării pesticidelor și produselor fitofarmaceutice.

               —

                  Danemarca:

                           1.

                                       (a)

                                       Substanțe veninoase sau toxice și produse nocive enumerate la anexa la Legea nr. 119 din 3 mai 1961 și prevăzute de Decretul (bekendtgørelse) nr. 305 din 9 octombrie 1961 (în conformitate cu această lege), de stabilire a normelor privind producerea, recepția, conservarea și livrarea acestor substanțe și produse;

                                       (b)

                                       substanțe veninoase sau toxice și produse nocive prevăzute de Decretul (bekendtgørelse) nr. 304 din 9 octombrie 1961, de stabilire a normelor privind utilizarea acestor substanțe și produse.

                           2.

                           Produse (fitofarmaceutice, erbicide, pesticide și regulatori de creștere vegetativă) enumerate de Legea nr. 118 din 3 mai 1961 și prevăzute de Decretele (bekendtgørelser) emise în conformitate cu această lege, care prevăd că aceste produse nu pot fi comercializate și nici utilizate în industrie decât cu condiția să fi fost aprobate și clasificate de Comisia produselor toxice (giftnævnet) și care stabilesc de asemenea normele de aplicare privind recepționarea, conservarea, ambalarea, etichetarea etc. a acestor produse.

                           3.

                           Produse (fitofarmaceutice, erbicide, pesticide și regulatori de creștere vegetativă) menționate de Decretul (bekendtgørelse) din 25 septembrie 1961, care prevede că autorizația de a folosi produsele marcate cu un X depinde în general de condiția ca utilizatorul acestor produse să fi urmat un curs de toxicologie organizat de Comisia produselor toxice (giftnævnet).

               —

                  Germania:

               Substanțele și preparatele toxice clasificate în categoriile 1, 2 și 3 de către legile și regulamentele landurilor privind comerțul și circulația produselor toxice și produselor fitosanitare toxice, precum și în Codul comercial (Gewerbeordnung), alineatul (34) al cincilea paragraf, în versiunea din 15 februarie 1963.

               —

                  Franța:

                           1.

                           Substanțele veninoase înscrise în tabelele A (produse toxice) și C (produse periculoase) din secțiunea I a Décret 56-1197 din 26 noiembrie 1956 (Code de la Santé publique, cartea V, partea 2, titlul III, capitolul I, secțiunile I și II, articolul R 5149-5168).

                           2.

                           Code du travail Produsele nocive de uz industrial menționate în Codul muncii, cartea II, titlul II, articolele 67, 20, 78, 79 și 80 și în regulamentele și decretele adoptate pentru aplicarea acestor dispoziții.

                           3.

                           Produsele nocive prevăzute de nomenclatorul instituțiilor periculoase, insalubre și incomode stabilit în conformitate cu articolele 5 și 7 din Legea din 19 decembrie 1917.

                           4.

                           Produsele antiparazitare de uz agricol (Legea din 2 noiembrie 1943, modificată de Legea din 30 iulie 1963; arrêté din 6 septembrie 1954 privind produsele antiparazitare brevetate de uz agricol, completat de arrêté din 6 februarie 1962).

               —

                  Irlanda:

               Otrăvurile a căror enumerare figurează în prezent în regulamentele adoptate în conformitate cu Legea din 1961 (Poisons Act) și a căror vânzare este interzisă, cu excepția anumitor persoane autorizate.

               —

                  Italia:

                           1.

                           Gaze toxice (articolul 58 din culegerea „Testo unico” a legilor privind siguranța publică, aprobată prin Decretul regal nr. 773 din 18 iunie 1931; Decretul regal nr. 147 din 9 ianuarie 1927; tabelele gazelor toxice recunoscute, anexate Decretului ministerial din 6 februarie 1935 și modificările ulterioare ale acestuia).

                           2.

                           Substanțe veninoase de uz industrial (articolul 147 din culegerea „Testo unico” a legilor sanitare aprobată prin Decretul regal nr. 1265 din 27 iulie 1934).

                           3.

                           Produse medico-chirurgicale (bactericide, germicide și produse dezinfectante) (Decretul regal nr. 3112 din 6 decembrie 1928 și Regulamentul de aplicare a Legii nr. 1070 din 23 iunie 1927, aprobat prin Decretul regal nr. 3112 din 6 decembrie 1928) și produse sanitare (produse fitofarmaceutice și produse destinate conservării alimentelor) (articolul 6 din Legea nr. 283 din 30 aprilie 1962, modificat de articolul 4 din Legea nr. 441 din 26 februarie 1963 și Regulamentul de reglementare a producției, comercializării și vânzării produselor fitofarmaceutice și produselor destinate conservării alimentelor, aprobat prin Decretul Președintelui Republicii nr. 1095 din 3 august 1968).

                           4.

                           Ceruză (Legea nr. 706 din 19 iulie 1961).

                           5.

                           Benzol (Legea nr. 245 din 5 martie 1963).

                           6.

                           Produse cosmetice și tincturi care conțin produse pe bază de otravă (articolul 7 din Decretul regal nr. 1938 din 30 octombrie 1924).

               —

                  Luxemburg:

                           1.

                           Comerțul și distribuția anumitor produse (legea din 25 septembrie 1953, Memorialul nr. 62 din 10 octombrie 1953).

                           2.

                           Comerțul și utilizarea produselor fitofarmaceutice (pesticide de uz agricol, regulatori de creștere vegetativă, conservanți, erbicide, microorganisme și viruși ca agenți antiparazitari) (Legea din 20 februarie 1968, Memorialul nr. 9 din 12 martie 1968, Regulamentul Marelui Ducat din 29 mai 1970, Memorialul nr. 33 din 15 iunie 1970).

               —

                  Țările de Jos:

               Substanțe și preparate toxice (Legea numită „Bestrijdingsmiddelenwet” din 1962).

               —

                  Regatul Unit:

                           1.

                           Otrăvurile care sunt în prezent enumerate în „Poisons List Order” și care sunt reglementate de „Pharmacy and Poisons Act” din 1933 și „Poisons Rules” sau otrăvurile enumerate în „Poisons Schedule” și reglementate de „Pharmacy and Poisons Acts” 1925-1967 (Irlanda de Nord) și „Poisons Regulations” (Irlanda de Nord).

                           2.

                           Substanțele prevăzute de Legea din 1967 și de regulamentele privind produsele chimice pentru agricultură și horticultură („Farm and Garden Chemicals Act 1967 and Regulations”).

                           3.

                           Substanțele prevăzute de Legea din 1952 și de regulamentele privind agricultura (substanțe veninoase) [„Agriculture (Poisonous Substances) Act 1952 and Regulations”].


title: Directiva Comisiei din 22 iunie 1988 de adaptare la progresul tehnic a Directivei 80/720/CEE a Consiliului de apropiere a legislațiilor statelor membre cu privire la spațiul de manevră, la mijloacele de acces la postul de conducere, precum și la ușile și ferestrele tractoarelor agricole sau forestiere pe roți

text:
               13/Volumul 08

               RO

               Jurnalul Ofícial al Uniunii Europene

               251

         31988L0414

               L 200/34

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 22 iunie 1988
   de adaptare la progresul tehnic a Directivei 80/720/CEE a Consiliului de apropiere a legislațiilor statelor membre cu privire la spațiul de manevră, la mijloacele de acces la postul de conducere, precum și la ușile și ferestrele tractoarelor agricole sau forestiere pe roți
   (88/414/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți (1), astfel cum a fost modificată ultima dată prin Directiva 88/297/CEE (2), în special articolul 11,
   întrucât, având în vedere experiența acumulată, este posibilă în prezent modificarea anumitor dispoziții ale Directivei 80/720/CEE a Consiliului (3), astfel cum a fost modificată ultima dată prin Directiva 82/890/CEE (4), pentru a fi mai exacte și mai complete,
   întrucât măsurile prevăzute de prezenta directivă sunt conforme cu avizul Comitetului pentru adaptarea la progresul tehnic a directivelor în vederea eliminării barierelor tehnice în realizarea comerțului în sectorul tractoarelor agricole și forestiere,
   ADOPTĂ PREZENTA DIRECTIVĂ:
   Articolul 1
   Anexa I la Directiva 80/720/CEE se modifică în conformitate cu anexa la prezenta directivă.
   Articolul 2
   (1)   De la 1 octombrie 1988, statele membre nu pot:

               —

               refuza, pentru un tip de tractor, acordarea omologării CEE de tip, eliberarea documentului menționat la articolul 10 alineatul (1) ultima liniuță din Directiva 74/150/CEE sau acordarea omologării de tip naționale și nici

               —

               interzice punerea în circulație a unui tip de tractor sau a tractoarelor al căror spațiu de manevră, ale căror mijloace de acces la postul de conducere și ale căror uși și ferestre sunt conforme cu dispozițiile prezentei directive.

         (2)   De la 1 octombrie 1989, statele membre:

               —

               nu mai pot elibera documentul menționat la articolul 10 alineatul (1) ultima liniuță din Directiva 74/150/CEE pentru un tip de tractor al cărui spațiu de manevră, ale cărui mijloace de acces la postul de conducere și ale cărui uși și ferestre nu sunt conforme cu dispozițiile prezentei directive;

               —

               pot refuza acordarea omologării de tip naționale pentru orice tip de tractor al cărui spațiu de manevră, ale cărui mijloace de acces la postul de conducere și ale cărui uși și ferestre nu sunt conforme cu dispozițiile prezentei directive.

         Articolul 3
   Statele membre pun în aplicare dispozițiile necesare pentru a se conforma prezentei directive până la 30 septembrie 1988. Statele membre informează de îndată Comisia cu privire la aceasta.
   Articolul 4
   Prezenta directivă se adresează statelor membre.

      Adoptată la Bruxelles, 22 iunie 1988.

            Pentru Comisie

            COCKFIELD

            Vicepreședintele

      (1)  JO L 84, 28.3.1974, p. 10.

      (2)  JO L 126, 20.5.1988, p. 52.

      (3)  JO L 194, 28.7.1980, p. 1.

      (4)  JO L 378, 31.12.1982, p. 45.
   ANEXA
   Anexa I la Directiva 80/720/CEE se modifică după cum urmează.

               —

               La punctul 1.4 primul rând, după „poziția coloanei volanului și a volanului” se adaugă „cu excepția celor prevăzute exclusiv pentru intrare sau ieșire”.

               —

               La punctul 1.7 primul rând, se adaugă „rigid” între „punct” și „al acoperișului”.
               Se adaugă următoarea teză:

                  „Materialul de capitonare se poate prelungi în jos până la 1 000 mm deasupra punctului de referință al scaunului”.

               —

               După punctul 1.7 se adaugă un punct nou 1.8:

                              „1.8.

                              Raza curburii suprafeței dintre peretele din spate al cabinei și acoperișul cabinei se poate extinde până la cel mult 150 mm”.

               —

               La punctul III.3 se adaugă „în cazul în care există” după „Ferestrele care servesc la aerisire”.

               —

               La punctul III.5 al treilea alineat ultimul rând, se adaugă „sau deplasarea lor” după „deschiderea lor”.

               —

               Figurile 1, 2 și 3 se înlocuiesc cu următoarele figuri 1, 2 și 3:


title: Directiva Comisiei din 9 ianuarie 2006 de modificare, în scopul adaptării lor la progresul tehnic, a anexelor I și II la Directiva 96/74/CE a Parlamentului European și a Consiliului privind denumirile textilelorText cu relevanță pentru SEE.

text:
Anunţ juridic important

|

32006L0003

Official Journal L 005 , 10/01/2006 P. 0014 - 0014

		20060109Directiva Comisieidin 9 ianuarie 2006de modificare, în scopul adaptării lor la progresul tehnic, a anexelor I și II la Directiva 96/74/CE a Parlamentului European și a Consiliului privind denumirile textilelor(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 96/74/CE a Parlamentului European și a Consiliului din 16 decembrie 1996 privind denumirile textilelor [1], în special articolul 16 alineatul (1),întrucât:(1) Pentru a garanta protecția intereselor consumatorilor, Directiva 96/74/CE stabilește norme care reglementează etichetarea și marcarea produselor în ceea ce privește compoziția lor de fibre textile. Produsele textile pot fi introduse pe piață în cadrul Comunității doar în cazul în care respectă prevederile directivei respective.(2) Având în vedere concluziile recente ale unui grup de lucru tehnic, este necesar, în scopul adaptării la progresul tehnic a Directivei 96/74/CE, să se adauge fibra elastomultiester în lista fibrelor prevăzută la anexele I și II la directiva respectivă.(3) Prin urmare, Directiva 96/74/CE ar trebui modificată în consecință.(4) Măsurile prevăzute de prezenta directivă sunt conforme cu avizul Comitetului pentru sectorul directivelor privind denumirile și etichetarea produselor textile,ADOPTĂ PREZENTA DIRECTIVĂ:Articolul 1Directiva 96/74/CE se modifică după cum urmează:1. La anexa I se adaugă următorul rând 45:"45 | Elastomultiester | Fibră obținută prin interacțiunea a două sau mai multe macromolecule liniare distincte din punct de vedere chimic în cadrul a două sau mai multe faze distincte (dintre care nici una nu depășește 85 % în masă), care conțin grupuri de esteri ca unitate funcțională dominantă (cel puțin 85 %) și care, după un tratament corespunzător, când sunt întinse până ating o dată și jumătate lungimea inițială, își reiau rapid și în mod substanțial lungimea inițială de îndată ce acțiunea de întindere încetează" |2. La anexa II se adaugă următorul rând 45:"45 | Elastomultiester | 1,50" |Articolul 2(1) Statele membre asigură punerea în aplicare a actelor cu putere de lege și actelor administrative necesare pentru a se conforma prezentei directive până la 9 ianuarie 2007. Statele membre informează de îndată Comisia cu privire la textele acestor acte și la tabelul de corespondență între aceste acte și prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 9 ianuarie 2006.Pentru ComisieGünter VerheugenVicepreședinte[1] JO L 32, 3.2.1997, p. 38, directivă astfel cum a fost modificată ultima dată prin Directiva 2004/34/CE a Comisiei (JO L 89, 26.3.2004, p. 35).--------------------------------------------------